Архонтофеникс (Archontophoenix) • FlowersNet.info
Архонтофеникс (Archontophoenix)
Семейство Палмови (Arecaceae)
Публикувано от bimbargo на 05 декември 2011 г.
Последна промяна на 07 декември 2011 г.
Архонтофеникса произхожда от субтропичните зони на Североизточна и Източна Австралия. Родът е представен от 4 вида, като за отглеждане в закрити помещения у нас са подходящи Archontophoenix cunninghamiana и Archontophoenix alexandrae. На височина в родината си достига около 20 - 30 метра. Расте сравнително бързо. Стеблото на Archontophoenix alexandrae е тънко с удебеляване в основата, а при Archontophoenix cunninghamiana няма удебеляване в основата. Листата са перести с оформена V-образна форма.
Цъфтежа на Архонтофеникса е много атрактивен, като в основата на листата се образуват 60-80см. съцветия с многобройни цветове. На цвят са кремавобели при Archontophoenix alexandrae и бледолилави при Archontophoenix cunninghamiana. И при двата вида след цъфтежа се образуват тъмно червени плодове.
Място: Архонтофеникса и светлолюбива палма, която се чувства идеално на директно слънчево греене. Осигурете и просторно помещение с постоянен приток на свеж въздух. По отношение на температурата, Архонтофеникса не е особено придирчива палма и температурите на помещенията у нас отговарят на изискванията. През зимата осигурете по-хладно място с температура около 10-15 градуса, като Archontophoenix cunninghamiana издържа и на по-ниска температура - до около 4-5 градуса. Това я прави подходяща за добре изолиран остъклен балкон.
Грижи: Архонтофеникса обича водата и затова е необходимо обилно да се полива. Почвата трябва да бъде с добра въздухо- и водопропускливост за оттичане на излишната вода. Също така осигурете и добър дренаж на съда, в който отглеждате палмата. Архонтофеникса не понася подгизнала почва и задържането на вода в нея може да се отрази пагубно на растението.
Освен обилното поливане, Архонтофеникса се нуждае и от висока въздушна влажност. За целта, особено в горещите летни дни е необходимо ежедневно опръскване на листата. Това, за което трябва много да внимавате е да не се задържа вода в основата на листата, тъй като това може да доведе до гниене. Ако забележите събиране на вода в основата на листата, задължително я съберете със салфетка или гъба. Ако въздушната влажност е ниска, симптомите, които ще ви подскажат това са засъхнали, пожълтели и покафенели краища на листата. Прекалено сухият въздух също така създава благотворна среда за развитие на неприятели на палмата - Щитоносна въшка и Паяжинообразуващ акар.
Размножаване: Архонтофеникса се размножава със семена, като е много важно те да са свежи. Накисват се в топла вода за няколко часа. Младите растения покълват за няколко месеца - от 1 до 3 месеца.
Съвет на градинаря: Архонтофеникса е подходяща палма за домове и офиси с много просторни помещения и добра осветеност.
Статията е прегледана 6783 пъти
Палми - пътеводител на любителя • Издателство Стас и Ко
Палм Център Пловдив • Archontophoenix
Снимка - Plante: Archontophoenix
Палм Център - Ботаническа градина - Пловдив
| Архонтофеникс| Archontophoenix| Палма| Палми
« Обратно към Палми
Студоустойчиви палми от сем ...
Арека (кокосова палма)
Цветята през юни (6250008)
Оранжерийна белокрилка (1365302)
Паяжинообразуващ акар (1295730)
Отглеждане на орхидея (357014)
Сакъзче (197990)
Фаленопсис (154108)
Вкореняване на сакъзчета (134925)
Орхидеи - поливане (121390)
Студоустойчиви палми от семена